**Kære medlemmer i Trekanten**

Der har du nyhedsbrev nr. 4, som står i generalforsamlingens lys.

God læselyst!

*Lene Jensen, formand og nyhedsbrevredaktør*

|  |
| --- |
| **Generalforsamling 2018** |
| Onsdag d. 30. maj kl. 18.15 er der generalforsamling i Trekanten. Kom og vær med – det er her du kan få et overblik over alt det, der er sket i klubben i år, og det er her, du kan give dine input til, hvordan du synes, klubben skal udvikles i det kommende år. Hvis du har gået og tænkt over, at du måske godt kunne tænke at gå ind i bestyrelsesarbejdet, så prik til et af de nuværende bestyrelsesmedlemmer og hør mere. Netop i år bliver der flere muligheder for kun at binde sig for ét enkelt år enten i bestyrelsen eller som suppleant. Hvis du brænder for et specifikt ’hjørne’ af klubarbejdet, så kunne det også være noget for dig at blive en del af klubbens udvalg. Ved generalforsamlingen præsenteres vores udvalg, og kunne du tænke dig at give en hånd med i et af dem, så er det her, du kan melde dig under fanerne og med det samme møde de andre udvalgsmedlemmer. Vi byder på chili con carne før generalforsamlingen kl. 17.30 og bagefter er der lidt at drikke og almindelig hygge.Vi glæder os til at se jer ☺…*Lidt fakta om bestyrelsesarbejdet:**Vi har ca. 9 bestyrelsesmøder om året foruden en strategidag, hvor vi planlægger fokuspunkter for årets arbejde. Der er typisk en halv times læsearbejde forud for hvert møde, hvor man sætter sig ind i dagsorden og evt. bilagsmateriale. Møderne ligger kl. 18-21 på skiftende hverdagsaftener. Det forventes, at man som bestyrelsesmedlem eller suppleant påtager sig at løse konkrete opgaver i klubben, men der er stor mulighed for at vælge opgaver af en størrelse og karakter, som passer ind i ens hverdag.*  |
| **Giver du en hånd med ved DM og Trekanten International?**  |
| Vi skal afholde Senior DM 2018 d. 28. og 29. april og Trekanten International d. 26. og 27. maj, og i den forbindelse er der masser af opgaver – små som store – der skal løses. Hvis du kan give en hånd med til en afgrænset opgave, så kan du kan kontakte Henrik Røder (Henrik.roeder@trekanten.org) eller Catharina Winterberg (Catharina.Winterberg@trekanten.org ).*Bonusinfo:* *Som frivillig er der stor risiko for hyggeligt samvær med masser af andre frivillige. Pas på, det kan være vanedannende!* |
| **Familiefægtning og Seniorfægtning er nomineret til Østerbro Kulturpris!** |
| Trekanten er nomineret til Østerbro Kulturpris med de to initiativer Familiefægtning og Seniorfægtning. Begge er nye træningstilbud til utraditionelle målgrupper, som de færreste klubber har tilbud til. Kryds fingre d. 26. april, hvor Lene, Naja, Julius, Casper, Jan og Kim, som er trænere og initiativtagere på de to hold, er inviteret til prisuddeling i Krudttønden. |
| **Team Copenhagen har givet Trekantens elitearbejde maksimal støtte igen i år** |
| Bestyrelsen er glade og stolte over, at Trekanten endnu engang har opnået maksimal støtte til vores elitearbejde hos Team Copenhagen. Det sikrer rammerne for at fortsætte det fantastiske elitearbejde, som Eliteudvalget har sat i gang sammen med vores stærke trænerteam, sportschef, tilknyttede ressourcepersoner og ikke mindst vores dedikerede fægtere. Stor tak til Louise og Miriam, som bl.a. har udarbejdet ansøgningen og afrapporteringen! |
| **Støtte til økonomisk trængte familier vedr. kontingent og udstyr/stævnedeltagelse** |
| Københavns Kommune har en pulje, hvor økonomisk trængte familier kan søge om økonomisk støtte til børnenes kontingent, sportsudstyr og stævnedeltagelse. Det er klubberne, der indstiller barnet til puljen, og vi skal bruge barnets fulde navn, fødselsdato og forældres telefonnummer for at søge.Puljen søges ved at skrive til formand@trekanten.org. Alle henvendelser behandles med største diskretion. |
| **Søg Karen Lachmann Legatet** |
| Legatet kan søges af unge fægtere under 20 år, fortrinsvis kvinder. Man sender selv sin ansøgning til fonden. Sidste frist for ansøgning er 9. april 2018. Link til ansøgningen findes her: <http://www.faegtning.dk/nyheder/2016/soeg-karen-lachmanns-fond>  |
| **Arrangementer og events i foråret** |
| **Kadet og Senior-VM: 1.-9. april**Afholdes i Verona, Italien. Også her har Trekanten deltagere med på kårde og fleuret. **Fejring af Jonas’s EM-sølvmedalje: 11. april kl. 17.30-18.30**Kom og vær med, når vi fejrer Jonas’s flotte resultat med en lille hyggelig reception!**Generalforsamling i Trekantens Venner: 11. april kl. 18**Samme aften er der også generalforsamling i Trekantens Venner, så du kan nå hele to ting på én aften.**Kursus i Ophardt-stævneledelse: 21. april kl. 11**Ophardt er programmet, man styrer et fægtestævne i. Theis holder kursus for alle interesserede. Jo flere i klubben, der kan køre programmet, jo flere kan give en hånd med ved stævner, så kom og vær med…**Repræsentantskabsmøde i Dansk Fægte Forbund: 22. april kl. 10**Repræsentantskabsmødet er, hvad der svarer til fægteforbundets generalforsamling. Her vælges personerne til forbundets bestyrelse og udvalg. Trekanten opstiller flere kandidater, som vi håber bliver valgt ind, da vi gerne vil være med til at præge udviklingen i Fægte-Danmark.**Senior-DM: 28.-29. april**Trekanten er arrangør og stævnet afholdes hos os. Det er på alle tre våben og der er også hold. Tal med din træner om deltagelse.**Trekanten International: 26.-27. maj**Internationalt på fleuret arrangeret af Trekanten. Tal med din træner om deltagelse.**Generalforsamling i Trekanten: 30. maj kl. 18.15**Kom og giv dit besyv med ved årets generalforsamling. Der er fællesspisning kl. 17.30 før generalforsamlingen og almindelig hygge kl. 19.30 med snacks og lidt at drikke bagefter. |
| **Det arbejder bestyrelsen med lige nu…** |
| **Udvidelse af fægtesalen**Tak for de mange input, I har givet til skitsen. Der er kommet mange gode og vigtige tanker frem både ved at stå og snakke foran skitserne og i noterne, I har skrevet ned. Tankerne bliver givet videre til arkitekten, som retter skitsen til, så vi kan få den prissat og komme i gang med at søge midler til udvidelsen. **Generalforsamling**En generalforsamling er årets vigtigste statusbegivenhed, og der er en derfor masse forberedelse til den i bestyrelsen. Vi håber, I møder talstærkt op til generalforsamlingen, og giver os ris, ros og masser af gode input til, hvordan I gerne ser klubben udvikle sig.**Regnskab, udlæg, løn og regninger – vi er kommet tættere på at få det nye system op at køre**I år bliver første gang, vi aflægger regnskab i det nye bogholderisystem, og regnskabet er derfor i fokus indtil generalforsamlingen. Derefter skal resten af det daglige bogholderi køres ind, og Miriam er i gang med at fastlægge de nye procedurer med Pernille fra DGI, som er vores nye bogholder.**Sådan betales udlæg, løn og regninger**Hvis du har særlige udlæg, så kontakt Lene eller Miriam om, hvor du skal sende kvitteringen hen. Ved alt andet – løn, almindelige forbrugsregninger, mv. – sender I blot til Klaus, som I plejer. |
| **Deadline for næste nyhedsbrev** |
| Har du noget på hjertet, eller er du arrangør af en tur, stævne, event eller andet, så skriv til lene.jensen@trekanten.org **Deadline er d. mandag d. 30. april.**Håber I vil være med til at gøre Nyhedsbrevet spændende og informativt!☺… |